ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024803

ขอให้แก้ไขปัญหาเสียงดังรบกวนจากการประกอบกิจการอุตสาหกรรม ประเภทโรงงาน ชื่อบริษัท.....(ไม่ทราบเลขที่ตั้ง) ซอยกำนันแม้น 18 แขวงบางขุนเทียน เขตจอมทอง จุดสังเกตให้เดินทางเข้าซอยกำนันแม้น 18 ไประยะทางประมาณ 100 เมตร จะพบกับบริษัทดังกล่าวตั้งอยู่ทางด้านซ้ายมือ (ไม่ทราบรายละเอียดชื่อเจ้าของบริษัท) เนื่องจากผู้ร้องแจ้งว่าผู้ร้องอาศัยอยู่ในพื้นที่ซอยกำนันแม้น 20 แต่ได้รับปัญหาเสียงดังรบกวนจากการประกอบกิจการอุตสาหกรรมของโรงงานดังกล่าว โดยมีเสียงดังของเครื่องจักร และเสียงดังจากการก่อสร้าง ซึ่งมีการก่อสร้างมาเป็นระยะเวลานานมากแล้วเพราะมีการทุบและสร้างใหม่มาโดยตลอดและไม่ทราบแน่ชัดว่าจะก่อสร้างแล้วเสร็จเมื่อไหร่ ประสบปัญหาตั้งแต่เวลา 08.00-22.00 น. เป็นประจำทุกวัน ล่าสุดตามเลขที่รับแจ้ง Traffy Fondue (MWZUNT) ให้ผู้ร้องทราบแล้ว โดยสำนักงานเขตจอมทอง ฝ่ายสิ่งแวดล้อม ได้ตรวจสอบแล้ว ขณะตรวจสอบพบว่ามีคูลลิ่งทาวเวอร์จำนวน 6 ตัว กำลังเปิดใช้งานจำนวน 2 ตัว สอบถามผู้จัดการโรงงานแจ้งว่าจะเปิดคูลลิ่งทาวเวอร์สลับหมุนเวียนกัน จากการตรวจสอบพบว่าทางโรงงานได้ก่อสร้างกำแพงกั้นเสียงแล้ว ทั้งนี้เจ้าหน้าที่ได้กำชับให้ระมัดระวังเสียงจากการประกอบกิจการ เพื่อไม่ให้รบกวนผู้พักอาศัยใกล้เคียงแล้ว แต่ผู้ร้องแจ้งว่า ทางโรงงานฯ มีการประกอบกิจการอุตสาหกรรมตลอดทั้ง 7 วัน ซึ่งไม่มีวันหยุดเลย และในขณะเดียวกันก็ยังได้รับความเดือดร้อนเสียงดังรบกวนจากการเปิดคูลลิ่งทาวเวอร์อยู่เช่นเดิม จนถึง ปัจจุบัน (วันที่ 18 มิถุนายน 2566) ซึ่งเป็นวันอาทิตย์ ประชาชนส่วนใหญ่จะหยุดงานเพื่อพักผ่อน แต่กลับพบว่าโรงงานฯ มีการเปิดคูลลิ่งทาวเวอร์ และเปิดไฟทิ้งไว้ โดยไม่มีพนักงานเข้ามาทำงานแต่อย่างใด ส่งผลทำให้ผู้พักอาศัยใกล้เคียงได้รับปัญหาเสียงดังรบกวนเป็นอย่างมาก จึงประสงค์ให้หน่วยงานที่เกี่ยวข้องแก้ไขปัญหาดังกล่าว โดยการหยุดเปิดคูลลิ่งทาวเวอร์ในวันอาทิตย์เพียง 1 วัน เพื่อบรรเทาความเดือดร้อนของผู้ร้องและผู้พักอาศัยในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata